b'\n_START_ARTICLE_\nBranko Elsner\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem \xc5\xa1tudiju (1967) na Vi\xc5\xa1ji pedago\xc5\xa1ki \xc5\xa1oli (sedaj PeF) je 1982 doktoriral na Visoki \xc5\xa1oli za telesno kulturo v Ljubljani (sedaj Fakulteta za \xc5\xa1port v Ljubljani). V letih 1953\xe2\x88\x921962 je pou\xc4\x8deval na raznih srednjih \xc5\xa1olah, med njimi tudi v Gimnaziji Bre\xc5\xbeice od 1971 pa je bil dejaven na Fakulteti za telesno kulturo, od 1988 kot redni profesor. V znanstveno raziskovalnem delu se je posvetil metodiki dela z nogometa\xc5\xa1i, predvsem z mlaj\xc5\xa1imi starostnimi kategorijami, in to tematiko obdelal v \xc5\xa1tevilnih strokovnih delih._NEWLINE_Do konca petdesetih let 20. stol je igral nogomet v Mariboru in Ljubljani, po 1962 pa je bil trener nogometnih klubov tako doma kakor tudi v tujini, med drugim je bil trener NK Olimpije (1962-1968) in selektor avstrijske nogometne rezpretance (1985-1989). V NZS je opravljal \xc5\xa1tevilne strokovne in organizacijske funkcije, v letih 1982\xe2\x88\x921985 bil njen predsednik in od 1992 pa \xc4\x8dastni \xc4\x8dlan. Za \xc5\xbeivljenjsko delo v nogometu je 1999 prejel Bloudkovo nagrado._NEWLINE_V dru\xc5\xbeini Elsner so tesno povezani z nogometom. Najstarej\xc5\xa1i \xc4\x8dlan nogometne dinastije je vsekakor Branko Elsner, sledijo mu sin Marko ter vnuka Luka in Rok.'